nahid-hub/BLUGE-bengali-wikipedia-section-title-prediction huggingface dataset:
২০০৯ সালে যুক্তরাজ্যের ন্যাশনাল হেলথ সার্ভিস নিউ ইংল্যান্ড জার্নাল অফ মেডিসিনে প্রকাশিত ২০০৯-এর একটি গবেষণাপত্রে যাতে আফ্রিকান পুরুষ এবং ছেলেদের মধ্যে যৌনবাহিত টাইপ ২ হার্পিস সিমপ্লেক্স ভাইরাস সম্পর্কিত সম্পর্কে এবং মানব প্যাপিলোমা ভাইরাস (এইচপিভি) এর উপর ভিএমসিসির ক্লিনিকাল পরীক্ষার ফলাফল সম্পরকিত একটি বিবরণী প্রকাশ করে। এনএইচএস উল্লেখ করেছে যে এই গবেষণাটি যুক্তরাজ্যের নয়, আফ্রিকানদের ক্ষেত্রে প্রযোজ্য ছিল, কারণ যুক্তরাষ্ট্রে মন্তব্যকারীরা যুক্তরাজ্যের লোকেদের তুলনায় বেশি ইতিবাচক প্রতিক্রিয়া দেখিয়েছিলেন এবং যুক্তরাজ্যের মন্তব্যকারীরারা বিশ্লেষণের কিছুটা নিয়ে প্রশ্ন তোলেন। এনএইচএস আরও উল্লেখ করেছে যে যৌন সংক্রমণজনিত রোগ প্রতিরোধের জন্য কনডম ব্যবহার হল সেরা উপায়।

সঠিক অনুচ্ছেদ শিরোনাম কোনটি?
titleA. আফ্রিকায় যৌনবাহিত রোগ
titleB. ইতিহাস
titleC. প্রাচীন বিশ্ব
titleD. অন্যান্য সমসাময়িক বিতর্ক
উত্তর: titleA
কর্নেলিয়াস ১৯৫০- ১৯৫১ মেয়াদে আইন ও শ্রম মন্ত্রণালয়ে সচিবের দায়িত্ব পালন করেন। এ সময় আইনমন্ত্রী ছিলেন যোগেন্দ্রনাথ মন্ডল। ১৯৫১ সালে প্রধানমন্ত্রী লিয়াকত আলী খান আততায়ীর হাতে নিহত হলে কর্নেলিয়াস সরকারি চাকুরি ছেড়ে দেন এবং ১৯৫১ সালের নভেম্বর পাকিস্তান সুপ্রীম কোর্টের সহযোগী বিচারক হিসেবে যোগ দেন। নিয়মিত বিরতি দিয়ে তিনি ১৯৫৩ সালে স্থায়ী বিচারক হিসাবে মনোনীত হন।

সঠিক অনুচ্ছেদ শিরোনাম কোনটি?
titleA. পাকিস্তান আন্দোলনে অবদান
titleB. পাকিস্তানের প্রধানবিচারপতি
titleC. মৃত্যু
titleD. পাকিস্তান সুপ্রীম কোর্ট
উত্তর: titleD
টেস্টে ম্যাথিউসের ক্রীড়াশৈলী প্রসঙ্গে অধিনায়ক কিম হিউজকে বেশ আকর্ষণ করেছিল। হিউজের মতে, তিনি বেশ প্রতিযোগিতামনষ্ক ছিলেন। বল ও ব্যাট হাতে থাকতে পছন্দ করতেন। যদি আমাদের ১২জন খেলোয়াড় থাকতো তাহলেও আমরা একইভাবে অগ্রসর হতাম যা বেশ দর্শনীয় হতো।

বিশ্ব সিরিজ ক্রিকেট প্রতিযোগিতায় অস্ট্রেলিয়ার একদিনের দলে ম্যাথিউসকে রাখা হয় ও ফিল্ডিংয়ের মাধ্যমে সকলের নজর কাড়েন। তবে, ব্যাট ও বল হাতে ব্যর্থ হন। ফলশ্রুতিতে দুই খেলার পর তাকে বাদ দেয়া হয়।

শেফিল্ড শিল্ডে তাসমানিয়ার বিপক্ষে বেশ সুন্দর ক্রীড়াশৈলী প্রদর্শন করেন তিনি।

১৯৯৭-৯৮ মৌসুমের গ্রীষ্মে শেষবারের মতো প্রথম-শ্রেণীর ক্রিকেটে অংশ নেন। নিউজিল্যান্ডের বিপক্ষে সর্বশেষ প্রথম-শ্রেণীর খেলায় অংশ নিয়ে ৭১ রান তুলেন তিনি।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. বিজ্ঞাপনচিত্রে অংশগ্রহণ
titleC. প্রারম্ভিক জীবন
titleD. মূল্যায়ণ
উত্তর: titleD
ঘরে বসেই পুনঃস্থাপন যন্ত্র প্রস্তুত করা সম্ভব। একটি প্লাস্টিকের বোতলের ক্যাপ সংগ্রহ করতে হবে। ক্যাপটি যতটা সম্ভব ছোট হলেই ভাল, তাহলে শিশ্নমুণ্ডের সাথে ভালোভাবে আঁটকে লেগে থাকবে। ক্যাপটির মাথা-র মাঝখানে মোমবাতি দিয়ে পুড়িয়ে নিতে হবে এবং কলম বা অন্য লম্বা কাঠির মত জিনিস দিয়ে একটি বড় গর্ত করতে হবে। এতে করে ক্যাপটির মাথা দিয়ে শিশ্নমুণ্ডটিকে বাইরের দিকে বের করে রাখা যাবে। আবার ক্যাপের মাথা না পুড়িয়ে ক্যাপটিকে শিশ্নমুণ্ডের সাথে লাগিয়ে রাখা যাবে। এতে দিব্যি ক্যাপটি শিশ্নের সাথে আঁটকে থাকবে।

সঠিক অনুচ্ছেদ শিরোনাম কোনটি?
titleA. টেপবিহীন যন্ত্র
titleB. প্লাস্টিকের বোতলযন্ত্র( ঘরে বানানো সম্ভব)
titleC. ব্যবহার
titleD. ইতিহাস
উত্তর: titleB
অদিতির শান্তিনিকেতনের বিশ্বভারতী বিশ্ববিদ্যালয়ে থাকাকালীন ছিল তার সঙ্গীত জীবনের অন্যতম সফল অধ্যায় এবং এটিই তাকে গায়িকা হিসাবে কর্মজীবনে প্রতিষ্ঠা করতে সাহায্য করেছিল। তিনি তার কণ্ঠের উন্নতিকল্পে স্বস্তিকা মুখোপাধ্যায়ের কাছ থেকে আরও ছয় মাসের পৃথক প্রশিক্ষণ এবং সঙ্গীত বিষয়ে বিবিধ জ্ঞান লাভ করেন।

অদিতি মহসিন একজন নিয়মিত সঙ্গীত শিল্পী। প্লে-ব্যাক গায়িকা হিসেবে রবীন্দ্র সঙ্গীত রেকর্ডিংয়ে তার অসাধারণ নৈপূণ্য রয়েছে। তার প্রথম রেকর্ডিং ছিল বেঙ্গল ফাউন্ডেশন এর আমার মন চেয়ে রয় শিরোনামের একটি সিডি ও ক্যাসেট। এই এ্যালবামটি ২০০৩ সালে মুক্তি পায়। তার দ্বিতীয় এ্যালবাম ছিল শারদ প্রাতে শিরোনামে। এটি ভারতের কলকাতার প্রাইম মিউজিক এর ব্যানারে ২০০৪ সালে মুক্তিলাভ করে। অদিতি বাংলাদেশ টেলিভিশন, বাংলাদেশ বেতার, এবং অন্যান্য প্রাইভেট স্যাটেলাইট চ্যানেলসমূহ যেমন: এনটিভি, মাছরাঙ্গা টিভি, এসএ টিভি, তারা মিউজিক ইত্যাদি চ্যানেলের একজন নিয়মিত শিল্পী। তিনি ডঃ নওজেশ আহমেদের ফটোগ্রাফের উপর ভিত্তি করে রবীন্দ্রনাথ ঠাকুর এর উপর নির্মিত একটি তথ্যচিত্রে ছিন্নপত্র নামক গান গেয়েছিলেন। সর্বশেষ ২০১৩ সালে তার মুক্তিপ্রাপ্ত এ্যালবাম ছিল বর্ষণমুখর রাতে ফাগুন সমীরণে। তার অসাধারণ সুমধুর কণ্ঠের জন্য তিনি বাংলাদেশ এবং ভারত উভয় দেশের রবীন্দ্রপ্রেমী শ্রোতাদের কাছে খুবই জনপ্রিয়।

অদিতি বিশ্বব্যাপী সঙ্গীত পরিবেশনে বিশেষ খ্যাতি অর্জন করেছেন; যেমন: মার্কিন যুক্তরাষ্ট্র, যুক্তরাজ্য, কানাডা, সংযুক্ত আরব আমিরাত, চীন, ইন্দোনেশিয়া এবং ভারত সহ বিশ্বের অন্যান্য প্রবাসী বাংলাভাষী বসবাসরত দেশসমূহে। তিনি ২০০০ সাল থেকে "ছায়ানট" এর একজন সিনিয়র শিক্ষক হিসেবে দায়িত্ব পালন করছেন।

সঠিক অনুচ্ছেদ শিরোনাম কোনটি?
titleA. সঙ্গীত জীবন
titleB. পুরস্কার ও সম্মান
titleC. প্রাথমিক জীবন
titleD. ব্যক্তিগত জীবন
উত্তর: titleA
১৯৭৪ উইজডেন কর্তৃক বর্ষসেরা ক্রিকেটারের সম্মানে ভূষিত হন এ ক্রিকেটার। এছাড়াও, ক্রিকেট খেলায় অসামান্য অবদান রাখায় তিনি ‘অর্ডার অব মেরিট’ উপাধিতে ভূষিত হন।

নিউজিল্যান্ডের ক্রিকেট ইতিহাসে তাকে অন্যতম সেরা অল-রাউন্ডারদের একজনরূপে গণ্য করা হয়। খেলার মাঠে ও মাঠের বাইরে তিনি পেশাদার বৈশিষ্ট্য বজায় রেখেছেন। তার অধিনায়কত্বের সময়কালে নিউজিল্যান্ড দল পরাজয়ের বৃত্ত থেকে বেরিয়ে আসতে শুরু করে।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. সম্মাননা
titleC. একদিনের আন্তর্জাতিক
titleD. পরিসংখ্যান
উত্তর: titleB
দ্বিতীয় বোয়ের যুদ্ধে সৈনিক হিসেবে সক্রিয়ভাবে অংশগ্রহণ করেছিলেন চার্লস ফিশার্ট। পরবর্তীতে রাজনীতিবিদ হিসেবে কাজ করেন ও বোয়ের স্বাধীনতা প্রশ্নে প্রথিতযশা আইনজ্ঞের ভূমিকায় অবতীর্ণ হয়েছিলেন।

১৮৯৭ সালে ব্লুমফন্তেইনের নগরপাল হিসেবে নির্বাচিত হন। ১৮৯৯ সালে জেনারেল পাইত ক্রনিয়ের সাথে বোয়ের যুদ্ধে অংশ নেন। ধৃত হলেও পরবর্তীতে মুক্তিলাভ করেন। ১৯০৬ সালে অরেঞ্জ ফ্রি স্টেটের স্বায়ত্তশাসন প্রশ্নে অরেঞ্জ ইউনিয়ন পার্টির অন্যতম প্রতিষ্ঠাতা হন। অরেঞ্জ ইউনিয়ন পার্টির মুখপত্র ব্লুমফন্তেইন ফ্রেন্ডের সম্পাদকের দায়িত্ব পালন করেন।

১৯০৭ থেকে ১৯১০ সময়কালে অরেঞ্জ রিভার কলোনির আইনসভার সদস্য হন। এরপর ১৯১০ থেকে ১৯২৩ সালে মৃত্যু পূর্ব-পর্যন্ত ইউনিয়নের আইনসভায় লেডিব্রান্ডের প্রতিনিধিত্ব করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. ব্যক্তিগত জীবন
titleC. প্রথম-শ্রেণীর ক্রিকেট
titleD. রাজনৈতিক জীবন
উত্তর: titleD
জাম্বো "কাঁকড়া রহস্য"য় "কারাবুজান" জাহাজে অ্যালানের এক সহকারী। অ্যালান তাকে বলে জানলা দিয়ে টিনটিন আসলে তাকে ধরার জন্য, কিন্তু টিনটিন বাঙ্কের তলা থেকে বেরিয়ে জাম্বোকে বেঁধে রেখে যায়।

মূল সিরিজে জাম্বো ছিল আফ্রিকান কালো ছেলে, কিন্তু হার্জের আমেরিকান প্রকাশকেরা এরূপ সাদা-কালো মিশ্রণে আপত্তি করে। ফলে হার্জ জাম্বো এবং আরেকজন নাবিককে আরব হিসেবে আঁকেন। তবে তাদের কথাগুলো না পাল্টানোয় দেখা যায় যে হ্যাডক আরব নাবিককে 'নিগ্রো' বলে ডাকছে।

সঠিক অনুচ্ছেদ শিরোনাম কোনটি?
titleA. জাম্বো
titleB. কর্নেল আলভারেজ
titleC. হেনরি ফোরকার্ট
titleD. প্রফেসর ইউক্লিড
উত্তর: titleA
সেসময়ে ১৩৪৬ খ্রিষ্টাব্দে চট্টগ্রাম আসেন বিখ্যাত মুর পরিব্রাজক ইবনে বতুতা। তিনি লিখেছেন -"“বাংলাদেশের যে শহরে আমরা প্রবেশ করলাম তা হল সোদকাওয়াঙ (চট্টগ্রাম)। এটি মহাসমূদ্রের তীরে অবস্থিত একটি বিরাট শহর, এরই কাছে গঙ্গা নদী- যেখানে হিন্দুরা তীর্থ করেন এবং যমুনা নদী একসঙ্গে মিলেছে এবং সেখান থেকে প্রবাহিত হয়ে তারা সমুদ্রে পড়েছে। গঙ্গা নদীর তীরে অসংখ্য জাহাজ ছিল, সেইগুলি দিয়ে তারা লখনৌতির লোকেদের সঙ্গে যুদ্ধ করে। ...আমি সোদওয়াঙ ত্যাগ করে কামরু (কামরূপ) পর্বতমালার দিকে রওনা হলাম।”"
১৩৫২‌-৫৩ সালে ফকরুদ্দীন মোবারক শাহ এর পুত্র ইখতিয়ার উদ্দিন গাজী শাহকে হত্যা করে বাংলার প্রথম স্বাধীন সুলতান ইলিয়াস শাহ বাংলার মসনদ দখল করলে চট্টগ্রামও তার করতলগত হয়। তার সময়ে চট্টগ্রাম বাংলা প্রধান বন্দর হিসাবে প্রতিষ্ঠিত হয়। এর পর হিন্দুরাজা গণেশ ও তার বংশধররা চট্টগ্রাম শাসন করে। এরপরে বাংলায় হাবমী বংশ প্রতিষ্ঠা হয়। 
সঠিক অনুচ্ছেদ শিরোনাম কোনটি?
titleA. পর্তুগিজদের আগমন ও বন্দরের কতৃত্ব লাভ
titleB. মুসলিম শাসনামল
titleC. চীনা পর্যটকের বিবরণীতে চট্টগ্রাম
titleD. ইবনে বতুতার বিবরণীতে চট্টগ্রাম
উত্তর: titleD
প্রোজেস্টেরনের বিপাক খুব দ্রুততার সহিত যকৃতে সম্পন্ন হয়। প্রোজেস্টেরনের প্রায় ৩৫ রকম জাতক রয়েছে যে কারণে সামগ্রিক বিপাক প্রক্রিয়া বেশ জটিল। ৫ ও ৩ নং কার্বনে বিজারণ ও ২০ নং কার্বনে জারনের ফলে ৫-অালফা ও ৫-বেটা ডাইহাইড্রোপ্রোজেস্টেরন, অ্যালোপ্রেগনেনোলোন, প্রেগনেনোলোন, অাইসোপ্রেগনেনোলোন, এপিপ্রেগনেনোলোন, প্রেগনেনডায়োল ইত্যাদি জাতক উৎপন্ন হয়। পরবর্তীতে গ্লুকোইউরোনাইড বা সালফেট গ্রুপের সংযোগ ঘটে এবং তা রক্ত সঞ্চালনে চলে যায় এবং প্রেগনেনডায়োল গ্লুকোইউরোনাইড হিসেবে মূত্রের মাধ্যমে দেহ থেকে বেরিয়ে যায়। 

সঠিক অনুচ্ছেদ শিরোনাম কোনটি?
titleA. চিকিৎসা ক্ষেত্রে
titleB. বিপাক
titleC. স্নায়ুবিক কাজে প্রোজেস্টেরন
titleD. প্রজনন সংক্রান্ত বিষয়াবলি
উত্তর: titleB
নওগাঁ জেলার অর্থনীতি কৃষিপ্রধান। বরেন্দ্র অঞ্চলের প্রায় মাঝে অবস্থিত এই জেলার আয়তন ৩,৪৩৫.৬৭ বর্গকিলোমিটার। এর প্রায় ৮০ শতাংশই আবাদী জমি। এই অঞ্চলের মাটি খুবই উর্বর যা দোঁআশ নামে পরিচিত।

প্রায় ২৫ লক্ষ মানুষের এই জেলার অধিকাংশই কৃষক। এই জেলায় উৎপাদিত প্রধান ফসলসমূহের মধ্যে রয়েছে: ধান, পাট, গম, সরিষা, আখ, ভুট্টা, আলু, বেগুন, রসুন, তেল বীজ এবং পেঁয়াজ। এছাড়াও নানা ধরনের মৌসুমি ফল ও ফসল উৎপাদন হয় এই জেলায়। ২০০৯-২০১০ এ জেলায় মোট ধান ও গমের উৎপাদন ছিল ১৩,৫৮,৪৩২ মেট্রিক টন। সাথে আরও ৮,২৬,৮৩৫ মেট্রিক টন উদ্ধৃত্ত। ধান উৎপাদনে নওগাঁ বর্তমানে বাংলাদেশের অন্যতম শীর্ষ জেলা। বাংলাদেশের জেলাসমূহের মধ্যে নওগাঁতেই সর্বাধিক ধান প্রক্রিয়াজাতকরণ কল রয়েছে।

সঠিক অনুচ্ছেদ শিরোনাম কোনটি?
titleA. প্রশাসনিক এলাকাসমূহ
titleB. পৌরসভা
titleC. অর্থনীতি
titleD. মুক্তিযুদ্ধে নওগাঁ
উত্তর: titleC
বি.এ পাশের পর কয়েক বছর তিনি রাজশাহী জেলার চারঘাট স্কুলে প্রধান শিক্ষকের দায়িত্ব পালন করেন। ষাটের দশকের শেষের দিকে তিনি পাকিস্তানের সামরিক জান্তা আইয়ুব খানের বিরুদ্ধে গণ অভ্যুত্থানে সয়ংক্রিয়ভাবে অংশগ্রহণ করেন। ১৯৬৯ এ এল এল বি’র ফল প্রকাশের পর তৎকালীন সরকারের পক্ষ থেকে সরাসরি তাঁকে মুন্সেফ পদে চাকরীতে যোগদানের জন্য প্রস্তাব দেয়া হলেও তিনি রাজশাহী জজ কোর্টে আইন ব্যবসায় আত্মনিয়োগ করেন।

দেশ স্বাধীনের পর তিনি কিছুদিন ঢাকায় সাংবাদিকতা করেছেন। ১৯৭৪ সালে বাংলাদেশ বেতার রাজশাহী কেন্দ্রে তিনি সহকারী আঞ্চলিক পরিচালক হিসেবে কর্তব্যরত ছিলেন। তখন তাঁরই তত্বাবধানে রাজশাহী বেতারে প্রথম লোকসংগীত উৎসব সাড়ম্বরে অত্যন্ত সফলভাবে সম্পন্ন হয়েছে। সেই সময়ে রাজশাহীর কবি-সাহিত্যিকদের সম্মিলিত প্রচেষ্টায় “উত্তরা সাহিত্য মজলিশ” নামে একটি সাহিত্য সংগঠন গড়ে উঠে। মুস্তাফিজুর রহমান গামা এ সংগঠনের অন্যতম প্রতিষ্ঠাতা। ১৯৭৭ সালের জুন মাসে তারই সার্বিক তত্বাবধানে রাজশাহীতে সর্বপ্রথম মাসব্যাপী জাতীয় সাংস্কৃতিক অনুষ্ঠানের আয়োজন করা হয়। এছাড়াও তিনি শাহ্ মকদুম ইনস্টিটিউট ও পাবলিক লাইব্রেরির সহ-সভাপতি হিসেবে দায়িত্ব পালন করেছেন। তিনি সহকারী আঞ্চলিক পরিচালক হিসেবে বাংলাদেশ বেতারের রংপুর, ঢাকা এবং চট্টগ্রাম কেন্দ্রে দায়িত্ব পালন করেছেন এবং চাকরি জীবনের একদম শেষ পর্যায়ে ১৯৯৬ সালের শেষ নাগাদ উপ আঞ্চলিক পরিচালক হিসেবে চট্টগ্রাম বেতার কেন্দ্র থেকে অবসর গ্রহণ করেন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে অবদান
titleB. সংস্কৃতিচর্চা
titleC. শিক্ষা জীবন
titleD. পেশাগত জীবন
উত্তর: titleD
খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিয়েছেন। এই পন্থীদের ইন্দ্রিয় মধ্যমমানের বলে বর্ণনা করে বলা হয়েছে যে তারা প্রত্যেকবুদ্ধযানের চর্চা করে নিজেদের মুক্তিতে সচেষ্ট। এর বিপরীতে শ্রবকযানপন্থীদের দুর্বল ইন্দ্রিয় এবং মহাযানপন্থীদের উন্নত ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। এই গ্রন্থে বলা হয়েছে যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।

সঠিক অনুচ্ছেদ শিরোনাম কোনটি?
titleA. বিবরণ
titleB. অন্যান্য সূত্র
titleC. মহাযান ও থেরবাদ
titleD. অভিধর্মসমুচ্চয়
উত্তর: titleD
অধিকাংশ গবেষকের মতে, মথিলিখিত সুসমাচার রচিত হয়েছিল খ্রিস্টীয় ১ম শতাব্দীর শেষ ভাগে। অর্থাৎ, এটি দ্বিতীয় প্রজন্মের খ্রিস্টানদের রচনা। ৭০ খ্রিষ্টাব্দে প্রথম ইহুদি-রোমান যুদ্ধের (৬৬-৭৩ খ্রিষ্টাব্দ) সময় রোমানদের দ্বারা জেরুজালেম ও মন্দির ধ্বংস এই অনুমানের অন্যতম প্রমাণ। এখান থেকেই ইহুদি মেসিহা নাজারেথের যিশু একটি পৃথক ধর্মব্যবস্থার অ-ইহুদি চরিত্র হয়ে উঠলেন। ঐতিহাসিকভাবে, মথিলিখিত সুসমাচারের রচনাকাল ততটা স্পষ্ট নয়। কোনো কোনো আধুনিক গবেষক মনে করেন, এই সুসমাচার আরও আগে রচিত হয়েছিল।

ম্যাথিউ যে খ্রিস্টান গোষ্ঠীর সদস্য ছিলেন, ১ম শতাব্দীর অনেক খ্রিস্টানের মতো, সেটিও তখনও একটি বৃহত্তর ইহুদি গোষ্ঠীর অংশ ছিল। তাই তাদের ইহুদি-খ্রিস্টান বলেও অভিহিত করা হয়ে থাকে। ইহুদিদের এই বৃহত্তর জগতের সঙ্গে ম্যাথিউয়ের সম্পর্ক এখনও গবেষণা ও বিতর্কের বিষয়। প্রধান প্রশ্নটি হল, যদি ম্যাথিউ এই গোষ্ঠীর অন্তর্ভুক্ত হন তবে, ম্যাথিউরা তাদের ইহুদি শিকড় কতটা কেটে ফেলতে পেরেছিলেন। ম্যাথিউদের গোষ্ঠী ও অন্যান্য ইহুদি গোষ্ঠীর মধ্যে বিরোধ অবশ্যই ছিল। সবাই এই বিষয়ে একমত যে, ম্যাথিউদের গোষ্ঠী যিশুকে মসিহা ও ধর্মীয় বিধানের প্রামাণ্য ব্যাখ্যাকর্তা মনে করতেন এবং সেই থেকেই এই বিরোধের সূত্রপাথ হয়। যিশু যে পুনরুজ্জীবিত হয়েছিলেন এবং তার মাধ্যমে যিশুর প্রামাণ্যতার দিব্য প্রমাণ পাওয়া গিয়েছে – এই বিশ্বাসও উক্ত বিরোধের কারণ ছিল।

মথিলিখিত সুসমাচারের রচয়িতা সম্ভবত সিরিয়ার (অ্যান্টিওচ, রোমান সিরিয়ার বৃহত্তম শহর এবং সাম্রাজ্যের তৃতীয় বৃহত্তম শহর। এই শহরের উল্লেখ প্রায়ই করা হয়েছে) গ্রিক-ভাষী ইহুদি খ্রিস্টান একটি গোষ্ঠীর জন্য লিখেছিলেন। মার্কলিখিত সুসমাচারে ইহুদি রীতিনীতির বর্ণনা থাকলেও, এই বইতে তা পাওয়া যায় না। অন্যদিকে লুক-লিখিত সুসমাচারে যিশুকে আদি পিতা আদমের বংশধর প্রতিপন্ন করার প্রচেষ্টা দেখা গেলেও, এখানে তাকে ইহুদি জাতির জনক আব্রাহামের বংশধর অবধিই দেখানো হয়েছে। মথিলিত সুসমাচারের তিনটি অনুমিত সূত্রের মধ্যে একমাত্র তার নিজের গোষ্ঠীর ‘এম’ সূত্রটিই শৃঙ্খলা বজায় রাখার জন্য একটি সংগঠিত গোষ্ঠী হিসেবে ‘চার্চ’ বা ‘ইক্লেসিয়া’র উল্লেখ করেছে। ‘এম’-এর বিষয়বস্তু থেকে অনুমান করা হয় যে, এই গোষ্ঠী ইহুদি আইন রক্ষার ব্যাপারে কঠোর মনোভাবাপন্ন ছিল। তারা মনে করতেন ‘সত্যতা’ (ইহুদি আইনের প্রতি আনুগত্য) রক্ষার ব্যাপারে তাদের স্ক্রাইব ও ফরিশিদের ছাড়িয়ে যেতে হবে। একটি ইহুদি-খ্রিস্টান গোষ্ঠীর মধ্যে থেকে লিখতে গিয়ে অন্যান্য ইহুদিদের থেকে তারা পৃথক হয়ে পড়েন। ক্রমশ সদস্যতা ও দৃষ্টিভঙ্গির দিক থেকে তারা অ-ইহুদি হয়ে উঠতে থাকেন। ময়াথিউ তার সুসমাচারটিকে এমন এক দৃষ্টিকোণ থেকে লেখেন যাতে ‘ইহুদি ও অ-ইহুদি একসঙ্গে একটি গোষ্ঠী বা চার্চের মধ্যে বিকাশলাভ করতে পারে।’

সঠিক অনুচ্ছেদ শিরোনাম কোনটি?
titleA. মুখবন্ধ: বংশলতিকা, যিশুর জন্ম ও শৈশব
titleB. লেখক
titleC. চতুর্থ উপাখ্যান ও কথোপকথন
titleD. প্রেক্ষাপট ও সময়
উত্তর: titleD
লিয়ারি পাকিস্তানে ফুটবল খেলার জন্য অধিক পরিচিত। দেশের শীর্ষস্থানীয় অনেক খেলোয়াড় লিয়ারি শহরে জন্মগ্রহণ করেছেন। এই অঞ্চলে ফুটবল খুবই জনপ্রিয় এবং ফিফার বিশ্বকাপ নিয়ে লিয়ারি শহরবাসী খুবই উচ্ছ্বসিত। বিশ্বকাপের মৌসুমে লোকেরা বিশ্বকাপে অংশগ্রহণকারী প্রতিটি দেশের বিশেষত ব্রাজিলের পতাকা উত্তোলন করে। লিয়ারি শহরে বডি বিল্ডিং, বক্সিং এবং রেসলিং অতি জনপ্রিয়।

সঠিক অনুচ্ছেদ শিরোনাম কোনটি?
titleA. খেলাধুলা
titleB. গ্রন্থপঞ্জি
titleC. সামাজিক সূচক
titleD. শিক্ষা
উত্তর: titleA
বিগত বছর গুলোতে, সিবিপি ব্যাপক পরিমাণে প্রসারিত হয়েছে এবং এটি এখন নিচের ব্যবসাগুলোর (বা শাখা / স্যাটেলাইট অফিস)-এর নিকটবর্তী — বা কাছাকাছি অবস্থিত: চাঙ্গি সিটি পয়েন্ট মল, উদ্যান অ্যাভিনিউ হোটেলস এবং স্যুটস এনটিইউসি ফেয়ারপ্রাইস সুপার মার্কেট, ফিটনেস ফার্স্ট জিম, সিসকো, ওয়াং ক্যাফে কে টোস্ট এবং তেহ তারিক, মিজুনো, আইবিএম, নেসলে, আজিসেন রামেন, ডিবিএস ব্যাংক, ক্রেডিট স্যুইস, স্ট্যান্ডার্ড চার্টার্ড, সিটি ব্যাংক, জেপি মরগান, সাবওয়ে স্যান্ডউইচ রেস্তোঁরা, জাস্ট সালাদ ইটারি ক্রাউন প্লাজা চাঙ্গি বিমানবন্দর হোটেল। সিঙ্গাপুর ইউনিভার্সিটি অব টেকনোলজি অ্যান্ড ডিজাইন (এসইউটিডি) সিবিপিতে অবস্থিত।

সঠিক অনুচ্ছেদ শিরোনাম কোনটি?
titleA. সিবিপি আসতে হলে
titleB. শুরু করা
titleC. সিবিপি ব্যবসায়ের তালিকা
titleD. চাঙ্গি ব্যবসায়ী উদ্যান বাস টার্মিনাল
উত্তর: titleC
বৃহত্তর কুমিল্লা অঞ্চলে মানুষের চিকিৎসা সেবা প্রদানের উদ্দেশে ১৯৭৯ সালের ২৮শে মে প্রয়াত প্রেসিডেন্ট জিয়াউর রহমান সর্বপ্রথম কুমিল্লা মেডিকেল কলেজ স্থাপন করেন। রাজনীতিক পট পরিবর্তনের কারণে পরবর্তীকালে ১৯৮২ সালে কলেজটি বন্ধ হয়ে যায়। ১৯৯২ সালে কলেজটি পুনরায় চালু করা হয়। পঞ্চাশ জন ছাত্রছাত্রী এবং এগার জন শিক্ষক নিয়ে প্রথম অধ্যক্ষ প্রফেসর হাবিবুর রহমান আনসারী শিক্ষা কার্যক্রম শুরু করেন। শুরুতে মাত্র দুটি বিভাগ নিয়ে চালু হলেও বর্তমানে চিকিৎসা শিক্ষার সবকয়টি বিভাগ চালু আছে।

সঠিক অনুচ্ছেদ শিরোনাম কোনটি?
titleA. অধ্যক্ষ সমূহের তালিকা
titleB. ইতিহাস
titleC. ছাত্রাবাস
titleD. বর্তমান পরিস্থিতি
উত্তর: titleB
২০১১ সাল পর্যন্ত হেপাটাইটিস সি-এর কোন টিকা নাই। টিকা তৈরির কাজ চলছে এবং কিছু উৎসাহব্যঞ্জক ফলাফলও রয়েছে। সুচ পরিবর্তন কর্মসূচির মত প্রতিরোধমূলক কৌশল ও অপব্যবহৃত বস্তুর ক্ষেত্রে চিকিৎসা-এ দু’য়ের যৌথ প্রয়োগ শিরায় মাদক ব্যবহারকারীদের হেপাটাইটিস সি-এর উচ্চ ঝুঁকি ৭৫% হ্রাস করতে পারে। জাতীয় পর্যায়ে রক্তদাতাদের পরীক্ষা করা ও স্বাস্থ্যসেবা প্রতিষ্ঠানগুলোতে সর্বজনীন সতর্কতা অবলম্বন করা গুরুত্বপূর্ণ বিষয়। যেসব দেশে জীবাণুমুক্ত সিরিঞ্জের পর্যাপ্ত সরবরাহ নাই, সেবা প্রদানকারীদের উচিত সেখানে ইঞ্জেকশনের পরিবর্তে মুখের মাধ্যমে ওষুধ সেবন করানো।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রতিরোধ
titleC. যৌন মিলন
titleD. মা থেকে সন্তানে সঞ্চালন
উত্তর: titleB
ইস্ট ইন্ডিয়ান রেলওয়ে কোম্পানি ১৮৮৮ সালে মানিহার-কাটিহার-কসবা বিভাগটি এবং উত্তরবঙ্গ রেলওয়ের কাটিহার-রায়গঞ্জ বিভাগ একই বছরে খোলা হয়। বারসই-কিশোরগঞ্জ বিভাগটি ১৮৮৯ সালে খোলা হয়। এই সব লাইন ১,০০০ এমএম (৩ ফুট ৩ ৩⁄৮ ইঞ্চি) প্রশস্ত মিটার গেজ লাইন ছিল। দার্জিলিং হিমালয় রেলওয়ে, অপারেটিং ২ ফুট (৬১০ এমএম) ন্যারো গেজ লাইন, থেকে তাদের পরিষেবা শিলিগুড়ি থেকে কিষাণগঞ্জ এবং ডালখোলা পর্যন্ত ১৯১৫ সালে চালু হয়।

১৮৭৮ সাল থেকে শিলিগুড়ি পূর্ব বাংলার হয়ে কলকাতার সঙ্গে সংযুক্ত ছিল (বিস্তারিত জানার জন্য হাওড়া-নিউ জলপাইগুড়ি লাইন দেখুন )। যাইহোক, ১৯৪৭ সালে ভারত বিভাগের সাথে, এই অঞ্চলে রেল পরিষেবা সম্পূর্ণরূপে ব্যাহত হয়। ১৯৪৯ সালে, সংকীর্ণ গেজ সিলিগুরি-কিশানগঞ্জ বিভাগটি মিটার গেজে উন্নীত করা হয়েছিল। এভাবে কাটিহারের মাধ্যমে মানিহার থেকে শিলিগুড়ি পর্যন্ত একটি সরাসরি মিটার গেজ সংযোগ ছিল। এই অঞ্চলে পাটকলের কারণে কাটিহার স্টেশনটির গুরুত্ব বৃদ্ধি পেয়েছে।

সঠিক অনুচ্ছেদ শিরোনাম কোনটি?
titleA. উন্নয়ন
titleB. প্ল্যাটফর্ম
titleC. গুরুত্বপূর্ণ ট্রেন
titleD. ইতিহাস
উত্তর: titleD
বর্তমান দিনের কিন্নরবাসী, একটি সমসত্ব বা একই জাতিপ্রকৃতির নয়, বরঞ্চ তাদের আকৃতি বিশেষ আঞ্চলিক এবং জাতিগত বৈচিত্রের প্রদর্শন করেন। জাতিগত ও সাংস্কৃতিক বণ্টনটি একটু ভাল করে বোঝার জন্য , কিন্নর জেলা তিনটি আঞ্চলিক অংশে বিভক্ত করা যেতে পারে।

নিম্ন কিন্নর, কিন্নর জেলার রামপুর বুশহর শহরের সঙ্গে সীমারেখায় চোরা এবং নিচর ও সাঙলা উপত্যকাসমূহ সহ কল্পা নিয়ে গঠিত। নিম্ন কিন্নরের মানুষেরা, প্রাথমিকভাবে ভূমধ্যসাগরীয় প্রকৃত ধরনের হয়।সংলগ্ন শিমলা জেলার বসবাসরত মানুষ, যাদের সাথে তাদের কিছু সম্বন্ধ আছে, তাদের থেকে এদের পার্থক্য করা কঠিন। নিম্ন কিন্নর জেলার মানুষের বেশিরভাগই হিন্দু, যদিও নৃ-ঐতিহাসিক কারণে বৌদ্ধ প্রভাব ক্রমবর্ধমান হয়েছে।

মধ্য কিন্নর,মুরাং তহসিল সহ কনম এবং কল্পার মধ্যবর্তী এলাকা নিয়ে গঠিত। মধ্য কিন্নরের মানুষেরা মিশ্র বর্ণগত সন্তানসমূহ।কি ছুজনেরা মঙ্গোলীয় ধরনের এবং কিছুজনের মধ্যে ভূমধ্যসাগরীয় বৈশিষ্ট্য আছে।কিছু ক্ষেত্রে নানারকম মাত্রার উপরিউক্ত দুই ধরনের সংমিশ্রনের রয়েছে।অধিবাসীরা বৌদ্ধ এবং হিন্দু।অনেকের উভয় ধর্মের প্রতিই বিশ্বাস আছে। অধিকাংশ ঘরেই বৌদ্ধ পতাকা দেখতে পাওয়া যায়।

উচ্চ কিন্নর, জেলার অবশিষ্ট উত্তর-পূর্ব অংশ নিয়ে গঠিত,পো (শহর) এবং হাংরাং উপত্যকার মধ্যবর্তী এলাকা।হাংরাং উপত্যকা তিব্বতের সঙ্গে আন্তর্জাতিক সীমান্ত পর্যন্ত বিস্তৃত। উচ্চ কিন্নরের মধ্যে সর্বপ্রধান মঙ্গোলীয় প্রকৃতির হয় ,যদিও ভূমধ্যসাগরীয় বৈশিষ্ট্যর সঙ্গে কিছু মানুষজন পু-র কাছাকাছি এলাকায় দেখা যায়।কিছু ব্যক্তির আকৃতি বিভিন্ন মাত্রায় ভূমধ্যসাগরীয় এবং মঙ্গোলীয় উপাদানের মিশ্রণ প্রদর্শন করে। তবে হাংরাং উপত্যকার মানুষ প্রায় সর্বজনীন মঙ্গোলীয় প্রকৃতির হয়। তারা বেশিরভাগই মহাযান বৌদ্ধ ধর্ম পালন করেন।

কিন্নরবাসী সঙ্গীত, নৃত্য ও গান গাওয়ায় খুবই অনুরাগী।

কিন্নর সমাজের দুটি বিস্তৃত পেশাগত গোষ্ঠী আছে - কৃষক ও কারুশিল্পীগণ,সম্ভবত বিভিন্ন জাতি বংশোদ্ভুত। এই গোষ্ঠীগুলি হল গুর্জর,কানেত,রাজপুত এবং তফসিলি জাতি।কানেতগণ প্রধানত এই অঞ্চলের চাষী সম্প্রদায় নিয়ে গঠিত এবং তারা সম্মানসূচক উপাধি নেগী ব্যবহার করেন।কানেতদের মধ্যে তিনটি শ্রেণী আছে।কানেতের প্রথম শ্রেণীতে পঞ্চাশের মতন উপ-জাতি আছে,দ্বিতীয় শ্রেণীতে সতেরটি উপ-জাতি আছে এবং তৃতীয় শ্রেণীতে তিনটি উপ-জাতি আছে,যারা কুমোরের কাজ করেন। ওয়াজা কানেতগণ, তৃতীয় শ্রেণীর অন্তর্গত এবং কানেতদের মধ্যে নিম্নস্থ মনে করা হয়। বৃত্তি উপর ভিত্তি করে দুটি তফসিলি শ্রেণী আছে।ঐতিহ্যগতভাবে এক দল জামাকাপড় বানান,অন্যদিকে আর এক শ্রেনী প্রাথমিকভাবে কামারের কাজ করেন। একটি তৃতীয় শ্রেণী/বর্ণ যারা ছুতোরের কাজ করেন। তফসিলি জাতিতে কামার ও ছুতার, তাঁতিদের থেকে নিজেদের উচ্চতর মানেন।

সঠিক অনুচ্ছেদ শিরোনাম কোনটি?
titleA. কিন্নরের ভাষাসমূহ
titleB. সাধারণ
titleC. ভূগোল
titleD. জনগণ
উত্তর: titleD
পার্কিং গ্যারেজ নির্মাণ এবং রাস্তার উপরিভাগ ঠিক করার মাধ্যমে ডনার্সবার্জারস্ট্রিটের পুনর্নির্মাণ শেষ হয়। তারপর থেকে, জেলাটি সকলের মূল আকর্ষণেে রয়েছে। কারণ এটি কেন্দ্রে অবস্থিত এবং খুবই শান্ত পরিবেশে অবস্থিত। পুরোনো ঐতিহাসিক দালানগুলোকে মেরামত করা হয়েছে, পাশাপাশি আরও অনেক নতুন দোকান, রেস্টুরেন্ট এবং বার এখানে খোলা হয়েছে। বার্ষিক স্ট্রিট উৎসব এখানকার খুব জনপ্রিয় একটি উৎসব।

সঠিক অনুচ্ছেদ শিরোনাম কোনটি?
titleA. জেলার পরিবর্তন
titleB. গুরুত্বপূর্ণ বিষয়
titleC. ইতিহাস
titleD. বর্তমানের রাস্তা
উত্তর: titleA
৩১ ডিসেম্বর, ১৯৯৯ সালে পুতিন ভারপ্রাপ্ত রাষ্ট্রপতি হিসেবে রুশ প্রজাতন্ত্রের দায়িত্বভার গ্রহণ করেন। তৎকালীন রাষ্ট্রপতি বরিস ইয়েলৎসিন আকস্মিকভাবে পদত্যাগ গ্রহণ করার প্রেক্ষাপটেই তার এই দায়িত্বভার গ্রহণ। ২০০০ সালে অনুষ্ঠিত রাষ্ট্রপতি নির্বাচনে তিনি জয়লাভ করেন। ২০০৪ সালে পুতিন ২য় মেয়াদে পুণরায় রাষ্ট্রপতি হিসেবে নির্বাচিত হন। তার এ মেয়াদ শেষ হয় ৭ মে, ২০০৮ সালে। কিন্তু সাংবিধানিক সীমাবদ্ধতাজনিত কারণে পুতিন ধারাবাহিকভাবে ৩য় মেয়াদের জন্য রাষ্ট্রপতি হিসেবে দায়িত্ব পালন করতে পারবেন না।

পরবর্তীতে ২০০৮ সালের রাষ্ট্রপতি নির্বাচনে তার উত্তরসূরী হিসেবে দিমিত্রি মেদভেদেভ বিজয় লাভ করেন। এতে রাষ্ট্রপতি হিসেবে দিমিত্রি মেদভেদেভ রাশিয়ার প্রধানমন্ত্রী হিসেবে ভ্লাদিমির পুতিনকে মনোনীত করেন। অতঃপর ৮ মে, ২০০৮ সালে প্রধানমন্ত্রী হিসেবে দাপ্তরিক দায়িত্ব গ্রহণ করেন। সেপ্টেম্বর, ২০১১ সালে পুতিন আনুষ্ঠানিকভাবে ঘোষণা দেন যে, তিনি ৩য় মেয়াদের জন্য নতুন করে ২০১২ সালের রাষ্ট্রপতি নির্বাচনে প্রতিদ্বন্দ্বিতা করবেন।২০১২ সালের রাষ্ট্রপতি নির্বাচনে প্রতিদ্বন্দ্বিতা করে তিনি ৩য় মেয়াদে জয়লাভ করেন। তার এ মেয়াদকাল ৬ বছর।

সঠিক অনুচ্ছেদ শিরোনাম কোনটি?
titleA. শাসনকাল
titleB. ক্রীড়া উন্নয়ন
titleC. শিক্ষা
titleD. ভাষা ব্যবহার
উত্তর: titleA
"চর্যাপদ" বাংলা লিখিত সাহিত্যের প্রাচীনতম নিদর্শন। ধারণা করা হয় এটি খ্রিস্টীয় দশম থেকে দ্বাদশ শতাব্দীর মধ্যবর্তী সময়ের মধ্যে রচিত হয়েছিল। চর্যার প্রধান কবিগণ হলেন লুইপাদ, কাহ্নপাদ, ভুসুকুপাদ, শবরপাদ প্রমুখ। ১৯০৭ খ্রিস্টাব্দে মহামহোপাধ্যায় হরপ্রসাদ শাস্ত্রী, নেপালের রাজদরবারের গ্রন্থশালা থেকে চর্যার একটি খণ্ডিত পুঁথি উদ্ধার করেন। পরবর্তীতে আচার্য সুনীতিকুমার চট্টোপাধ্যায় ভাষাতাত্ত্বিক বিশ্লেষণের মাধ্যমে চর্যাপদের সঙ্গে বাংলা ভাষার অনস্বীকার্য যোগসূত্র বৈজ্ঞানিক যুক্তিসহ প্রতিষ্ঠিত করেন।

সঠিক অনুচ্ছেদ শিরোনাম কোনটি?
titleA. প্রাচীন যুগ
titleB. চন্ডিদাসের পদাবলী
titleC. মধ্য যুগ
titleD. শ্রীকৃষ্ণকীর্তন
উত্তর: titleA
বৃহৎ অডিশন বা মেগা অডিশন হল অডিশনের অন্তিম ধাপ। তবে এখানে অংশগ্রহণ করতে ড্যান্সারদের তাদের বহুমুখী প্রতিভা প্রমাণ করার জন্য আরও একটি ধাপ অতিক্রম করতে হয় যাকে নৃত্য পরিকল্পনা পর্ব বা কোরিওগ্রাফি রাউন্ড বলে। মাস্টারগণ এই পর্ব পরিচালনা করেন। এখানে তারা ড্যান্সারদের কখনও একক, কখনও কোন পার্টনারের সাথে নাচের বিভিন্ন স্টেপ করতে বলেন এবং লক্ষ্য করেন যে তাদের মধ্যে কে কতটা তাৎক্ষণিকভাবে তা আয়ত্ত করতে সক্ষম। মাস্টারগন এই ধাপটি হাতে-কলমে পরীক্ষা করেন। এখানে অপেক্ষাকৃত দূর্বল ড্যান্সারদের বাদ দেয়া হয় এবং অধিক যোগ্যতাসম্পন্নদের মেগা অডিশনের জন্য বাছাই করা হয়। এখান থেকে সাধারনত ৩৬ জন ড্যান্সারকে মেগা অডিশনে পার্ফর্মেন্স করার সুযোগ দেয়া হয়। মেগা অডিশন মাস্টারদের সাথে ভারতীয় চলচ্চিত্র অভিনেতা মিঠুন চক্রবর্তী পরিচালনা করেন, যেখানে তিনি প্রধান বিচারকের দায়িত্ব পালন করেন এবং তাকে গ্র্যান্ড মাস্টার বলা হয়।

মেগা অডিশনে ড্যান্সাররা মাস্টারদের পাশাপাশি গ্র্যান্ড মাস্টার মিঠুন চক্রবর্তীর সামনে তাদের পার্ফর্মেন্স করেন। এখান থেকে সেরা ১৮ জনকে শো-এর মূল অংশের প্রতিযোগীতার জন্য চুড়ান্তভাবে নির্বাচিত করা হয়। এসময় মূল অংশের জন্য নির্বাচিত প্রতিযোগীদের হ্যাটে সাদা পালক লাগিয়ে (বা সাদা পালক লাগানো এক নতুন হ্যাট পরিয়ে) দেয়া হয়। মূল অংশের জন্য নির্বাচিত প্রতিযোগীদের ৩ দলে বিভক্ত করে ৩ জন মাস্টারের মধ্যে বণ্টন করা হয়। প্রত্যেক দলের নাম দলের মাস্টারের নামে নামকরন করা হয় যেমন, "গীতা কি গ্যাং", "টেরেন্স কি টোলি", "রেমো কে রঙ্গীলে", ইত্যাদি। প্রত্যেক দলের প্রতিযোগীদের তাদের মাস্টার প্রশিক্ষণ দেন ও তাদের নৃত্যপরিকল্পনা করেন।

সঠিক অনুচ্ছেদ শিরোনাম কোনটি?
titleA. বৃহৎ অডিশন
titleB. উপস্থাপক
titleC. বিচারক
titleD. উন্মুক্ত অডিশন
উত্তর: titleA
বিদ্যালয়ের প্রতীকটি গোলাকৃতির। যার সাদা পটভূমিতে লাল রঙের একটি বড় বৃত্ত, এবং তার অভ্যন্তরে একটি ছোট বৃত্ত। বড় বৃত্তটির ভিতরে বৃত্তাকারে বিদ্যালয়ের নাম ও অবস্থানস্বরূপ "ঢাকা" লেখা; বিদ্যালয়ের নাম এবং অবস্থানের মাঝখানে দুটো পাঁচ-মাথা-তারকা রয়েছে। ভিতরের বৃত্তের ভিতরে ঊর্ধ্বাংশে বৃত্তাকারে বিদ্যালয়ের মূল মন্ত্র "জ্ঞানই আলো" লেখা। তার ঠিক নিচে একটি খোলা বই, তার পিছনে প্রজ্জ্বলিত মোমবাতি। খোলা বইয়ের বাম অংশে বাংলা স্বরবর্ণের প্রথম দুটো বর্ণ "অ" এবং "আ" লেখা, আর ডান অংশে বাংলা ব্যঞ্জনবর্ণের প্রথম দুটো অক্ষর "ক" এবং "খ" লেখা।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতাযুদ্ধে অবদান
titleB. অন্যান্য
titleC. প্রতীক
titleD. বিবরণ
উত্তর: titleC